Diari Oficial de la Generalitat Valenciana


Sumari del DOGV 4187, del 11-02-2002 (2002/1182)

Informació pública de l'expropiació de terrenys per a la construcció d'una estació reemissora de televisió a Benicàssim.
------------------------------------------------------------------------------------------------------------------------

### Dades del document

Número de DOGV
:   4187

Data del DOGV
:   11-02-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/1182


Organisme emissor
:   Ajuntament de Benicàssim

Tipus de document
:   Anunci

Informació pública de l'expropiació de terrenys per a la construcció d'una estació reemissora de televisió a Benicàssim. [2002/F1182]
  
El Ple de l'ajuntament de Benicàssim, en la sessió del dia 30 d'octubre de 2001, va aprovar inicialment el projecte d'expropiació per a adquisició de terrenys per a la construcció d'una estació reemissora de televisió a Benicàssim, i aprovació de la tramitació de l'expedient mitjançant el procediment de taxació conjunta, acord que en la seua part dispositiva diu:
  
Primer. Aprovar el projecte d'expropiació per a adquisició de terrenys per a la construcció d'una estació reemissora de televisió a Benicàssim, redactat per l'arquitecte municipal, Miguel Álvarez Martín.
  
Segon. Sotmetre a exposició pública pel termini d'un mes, mitjançant la seua publicació en el tauler d'edictes de l'ajuntament, així com la publicació en el Butlletí Oficial de la Província de Castelló i en el Diari Oficial de la Generalitat Valenciana, i en un periòdic de major difusió de la província, perquè els que puguen resultar interessats formulen les observacions i reclamacions que estimen convenients.
  
Tercer. Notificar individualment a Benjamín, Rafael, Joaquín i Rosa Casañ Bernal, com a titulars d'una quarta part indivisa en ple domini amb caràcter privatiu, cada un d'ells, del bé a expropiar, mitjançant trasllat literal, el corresponent full d'estimació, que consta en l'expedient, així com els criteris de valoració perquè puguen formular al·legacions en el termini d'un mes des de la recepció de la notificació. Podran manifestar la seua disconformitat amb la valoració continguda en aquella.
  
Quart. Donar trasllat a Intervenció, als efectes econòmics per a realitzar retenció de crèdit per import de 428.580 pessetes en concepte de preu just a satisfer en un futur després de l'aprovació definitiva del projecte expropiatori, si és procedent.
  
Cosa que es fa pública de conformitat amb el que disposen els articles 17 i següents de la Llei d'Expropiació Forçosa i concordants del seu reglament, a fi que qualsevol persona puga aportar per escrit les dades oportunes per a rectificar possibles errors en la relació publicada o oposar-se, per raons de fons o forma, a la necessitat d'ocupació, segons el que disposa l'article 19 de la citada Llei d'Expropiació Forçosa. El termini d'exposició pública és de 15 dies, i queda l'expedient a disposició de qualsevol que vulga examinar-lo a l'Ajuntament de Benicàssim (c/ Metge Segarra, 4) en dies i hores hàbils.
  
Cosa que es comunica perquè se'n prenga coneixement general.
  
Benicàssim, 4 de febrer de 2002.- L'alcalde: Javier Asín Bernal.
  
Annex
  
Relació de propietaris i béns afectats
  
Parcel·la número 1
  
1. Titulars
  
- Benjamín Casañ Bernal, quant a una quarta part indivisa en ple domini amb caràcter privatiu.
  
- Rafael Casañ Bernal, quant a una quarta part indivisa en ple domini amb caràcter privatiu.
  
- Rosa Casañ Bernal, quant a una quarta part indivisa en ple domini amb caràcter privatiu.
  
- Joaquín Casañ Bernal, quant a una quarta part indivisa en ple domini amb caràcter privatiu.
  
2. Domicili fiscal
  
c/ Gasset, 1 esc. 1 03 05.
  
3. Dades d'inscripció registral
  
- Tom 533.
  
- Llibre 137.
  
- Foli 96.
  
- Finca 15997.
  
4. Dades cadastrals (Benicàssim)
  
Referència cadastral 5072305
  
5. Límits de la parcel·la cadastral
  
- Nord: c/ Melodia.
  
- Sud: parcel·la núm. 68 del Polígon 1 del sòl no urbanitzable.
  
- Est: resta de la finca.
  
- Oest: resta de la finca.
  
6. Extensió total de la finca (m²), segons descripció registral
  
12.532 m².
  
7. Extensió total de la finca (m²), segons parcel·lació cadastral
  
810, m².
  
8. Càrregues
  
No es coneixen.
  
9. Edificacions en la porció a expropiar
  
Cap.
  
10. Cultiu
  
Cap.
  
11. Superfície a expropiar
  
58,86 m².
  
12. Classificació del sòl
  
Sòl urbà, sistema local de servei urbà (SU-SR).
  
13. Altres circumstàncies